20/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de xaneiro de 2017, pola que se concede a autorización administrativa previa, de construcción e declaración de utilidade pública, en concreto, dunha instalación eléctrica en Padrón (IN407A 2016/1231-1)

Expediente: IN407A 2016/1231-1 Promotor: Unión Fenosa Distribución, S. A. Instalación: Adecuación LMT PAD-807/808/809. Concello: Padrón 1 O 8 de xuño de 2016 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: -LMTS a 20 kV, de 810 m (actuacións 1, 2 e 3 LMTS), condutor tipo RHZ1-2OL 12/20 kV 1x240 mm2 Al e RHZ1-2OL(S) 12/20 kV 1x240 mm2 Al, con orixe na Subestación de Padrón e final no apoio A/S proxectado na PAD-807/808/809. -LMTA a 20 kV, de 41 m (actuación 1 LMTA), condutor tipo LA-110 mm2 Al, con orixe no apoio A/S proxectado na PAD-807/808/809 e final no apoio existente da LMTA PAD-807/808/809. -LMTA a 20 kV, de 20 m (actuación 2 LMTA), condutor tipo LA-56 mm2 Al, con orixe no apoio A/S proxectado na PAD-807/808/809 e final no apoio proxectado na derivación ao CT 15PYL1. -LMTS a 20 kV, de 25 m (actuación 4 LMTS), condutor tipo RHZ1-2OL 12/20 kV 1x240 mm2 Al, con orixe no apoio proxectado na derivación na PAD-807/808/809 ao CT 15PYL1 e final no dito CT.3 O proxecto someteuse ó trámite de información pública mediante resolución publicada nos seguintes medios: - Resolución información pública: 13 de setembro de 2016. - DOG: 14 de outubro de 2016. - BOP: 28 de setembro de 2016. - Xornal “La Voz de Galicia”: 9 de novembro de 2016. - Taboleiro de anuncios do concello: Segundo certificado municipal do 24 de outubro de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4 Durante o período no que se someteu ó trámite de información pública foron presentadas as seguintes alegacións. Anne Charlotte Yessef Bish (Finca 1), mediante escrito de 18/10/2016, solicita a impugnación da notificación efectuada por esta Xefatura Territorial, relativa á declaración de utilidade pública que Unión Fenosa Distribución, S. A. solicita para a instalación de referencia, alegando, en síntese o seguinte: - O deber, non efectuado, de comunicar o inicio do expediente. - O deber, non efectuado, de decretar a urxencia do trámite expropiatorio. - Que debeu existir un procedemento de información pública regrada para o expediente. - A documentación remitida por esta Xefatura Territorial na notificación da solicitude de declaración de utilidade pública antedita non foi o suficientemente clara da afección exacta da instalación proxectada na parcela. O reclamante tivo que facer uso das ferramentas Google Maps e Sig-Pac para situar as instalacións proxectadas. Coa súa reclamación o reclamante achega fotos da parcela. - Que co movemento do apoio T5 que se pretende, desprázase en liña recta de uns 35 metros lineais cara adiante, deducindo con isto, que o motivo é o de retirar o seguinte poste e atrasar o punto de suxeición na súa parcela, liberando deste xeito á empresa FRAIZ do afeamento que supón ter dito apoio pegado ao muro da empresa, e non podendo ser que sexa o reclamante o que cargue coas consecuencias de elo. Esta cuestión contravén o Estado de Dereito e o libre exercicio da propiedade privada. - O reclamante alega que non pode acceder á resituación pretendida polas seguintes razóns: - O expropiado non serían os 4 m2 que figuran na documentación achegada coa notificación. Ademais, non figura toda a servidume, a esquerda e a dereita, que correspondería ó trazado da liña. - As distancias mínimas de seguridade establecidas polo regulamento aprobado polo R. D. 223/2008, de 4 e un máximo de 6 metros, suporían que a finca quedaría totalmente inutilizada. - En relación co punto anterior, o R. D. 1955/2000 establece, no seu artigo 162, que a servidume de paso non impide ao dono do predio servinte cercalo ou edificar sobre el, deixando a salvo dita servidume. - A finca afectada pola instalación se atopa en zona urbana ou urbanizable e como tal se ten que considerar para os efectos expropiatorios, podendo, por tanto, solicitar a alleación completa da finca. Destas alegacións déuselle traslado ó promotor que contestou: - Escrito de data 14/11/2016, no que se valoran as alegación presentadas por Anne Charlotte Yessef Bish (Finca 1), no que en síntese manifesta o seguinte: - O trámite de información pública no que se atopa o expediente de referencia está establecido no art.55 da Lei 24/2013, do Sector Eléctrico, así como nos artigos 125 e 144 do R. D. 1955/2000. Nesta normativa se especifica que as solicitudes de autorización administrativa e declaración de utilidade pública se someterán ao trámite de información pública durante un prazo de 20 días. - Os artigos 54 e 56 da Lei 24/2013 establecen que se declararán de utilidade pública as instalacións eléctricas de xeración, transporte e distribución de enerxía eléctrica, para os efectos de expropiación forzosa dos bens e dereitos necesarios para o seu establecemento e da imposición e exercicio da servidume de paso. A declaración de utilidade pública levará implícita, en todo caso, a necesidade de ocupación dos bens e o de adquisición dos dereitos afectados e implicará a urxente ocupación para os efectos previstos no artigo 52 da Lei do 16 de decembro de 1954 de Expropiación forzosa, non sendo, en consecuencia, precisa a declaración expresa de urxencia para a instalación proxectada, por atoparse implícita na declaración de utilidade pública. - A finalidade das actuacións recollidas no proxecto de referencia é a de eliminar riscos corrixindo situacións antiregulamentarias na liña PAD-807/808/809. Para elo proxéctase a instalación dun novo apoio no predio do reclamante baixo a liña aérea existente e dende as liñas soterradas cara a subestación de Padrón. Con isto será posible desmontar a liña aérea existente entre esta parcela e a subestación, e eliminar cinco apoios existentes. Por tanto, non se prevé o desprazamento do apoio T5 mencionado polo reclamante. - Para acometer a actuación prevista no proxecto, precísase a expropiación de 9 m2 na parcela do reclamante, tal e como se fixo constar na relación de bens e dereitos afectados (RBDA) que consta no expediente, non sendo correcto o dato de 4 m2 mencionados polo reclamante. Por outra parte, o predio de referencia xa se atopa gravado coa servidume de paso de enerxía eléctrica aérea da liña PAD-807/808/809 non sendo necesario afectar máis superficie por este tipo de servidume. - Segundo os datos catastrais existentes, o predio do reclamante ten unha superficie total de 306 m2 e dúas clases de solo: urbano e rústico. Estes datos son os que servirán de base para que o prexuízo ocasionado neste predio sexa valorado polo Xurado de Expropiación de Galicia, co fin de que non se produza unha perda no patrimonio do seu propietario. - No caso do predio do reclamante non existen limitacións ou prohibicións á constitución de servidume de paso, establecidas tanto no artigo 58 da Lei 24/2013 como no artigo 161 do R. D. 1955/2000, que impidan o establecemento do apoio no terreo incluído na RBDA presentada.5 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude.1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). - Lei 40/2015, do 1 de outubro, de réxime xurídico do sector público (BOE núm.236, do 02/10/2015). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). - Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: - Non procede atender a solicitude realizada por Anne Charlotte Yessef Bish (Finca 1) polo seguinte: - O deber de notificación preceptivo realizouse efectivamente e consonte á normativa vixente (Lei 24/2013 e R. D. 1955/2000). - A declaración expresa de urxencia para a instalación proxectada non é necesaria posto que esta atópase implícita na declaración de utilidade pública, de conformidade co disposto nos artigos 54 e 56 da Lei 24/2013. - O expediente seguiu o trámite de información pública prescrito nos artigos 55, da Lei 24/2013, no 125 do R. D. 1955/2000 e na Resolución do 19 de febreiro de 2014, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico. - A documentación achegada para a localización das instalacións foi a achegada por Unión Fenosa Distribución, S. A. - Non se proxecta o desprazamento de ningún apoio senón a instalación dun novo, na finca do reclamante. - A servidume de paso da que xa é beneficiaria a liña actual non varía, posto que a traza e características correspondentes non varían. - Segundo dos datos proporcionados polo propio reclamante, véxase na súa argumentación e fotos, non se aprecian limitacións ou prohibicións á constitución de servidume de paso, establecidas tanto no artigo 58 da Lei 24/2013 como no artigo 161 do R. D. 1955/2000. - No tocante á indemnización correspondente, esta será obxecto da tramitación do expediente expropiatorio en si.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 10 de xaneiro de 2017 Isidoro Martínez Arca Xefe Territorial da Coruña